cyanic-selkie/wikianc huggingface dataset:
Cristofano Allori
Bijografija
Cristofano, li kien iħares lejn l-eżempji ta' Cigoli u ta' Santi di Tito, maż-żmien u mal-evolviment tal-gosti tiegħu beda jippreferi bixra u kuluri inqas jgħajtu, u beda jħossu mhux sodisfatt bil-metodu bħal ta' Michelangelo u l-kuluri biedra ta' missieru, u beda jirrifjuta l-kritiki li beda jħoss li kienu qed jiskreditawlu xogħlu. Min-naħa tiegħu, Cristofano "kien ta' żaqqu f'ommu, u kien jgħid li missieru fl-arti tal-pittura kien eretiku". Fil-fatt, fis-sena 1600, ma baqax jaħdem taħt missieru u mar ipitter taħt Gregorio Pagani (1558-1605), esponent tal-iskola ta' Firenze tal-Manjeriżmu aħħari, li kien jipprova jgħaqqad il-kulur rikk tal-Venezjani mal-attenzjoni għad-disinn tipiku tal-Fjorentini.
Il-Beatu Manetto jfejjaq lil magħtub mutu huwa l-ewwel frott tal-attività indipendenti tiegħu mhux marbut ma' missieru, li skont Baldinucci huwa rrappreżentat fil-figura tal-Beatu Manetto, "xwejjaħ xagħru abjad u b'daqna żgħira", u għalkemm ħareġ minn taħt Pagani, "il-pittura ma fiha xejn għajr ftit traċċit tal-istil ta' Gregorio: il-partijiet essenzjali, bħall-andament tal-kompożizzjoni u s-suġġett dens u mdawwal, juru r-rwol deċiżiv u tradizzjonalment rikonoxxut li Cigoli kellu f'din l-ewwel maturazzjoni ta' Cristofano" mingħajr ma wieħed jinsa s-"severità kkonċentrata" tal-uċuħ, tipika ta' Passignano. xellug|daqsminuri|Giuditta b'ras Oloferne Ix-xogħlijiet tiegħu huma distinti għall-aderenza stretta tagħhom man-natura u għad-delikatezza u l-perfezzjoni teknika tat-twettiq tagħhom. Il-ħila teknika ta' Cristofano toħroġ fid-dieher mill-fatt li xi kopji ta' pitturi ta' Correggio jidhru qishom magħmula minn Correggio stess. Ir-reqqa estrema għad-dettall illimitat l-għadd ta' xogħlijiet li wettaq; il-maġġoranza tagħhom jinsabu f'Firenze.
Il-kapulavur tiegħu x'aktarx li huwa Giuditta b'ras Oloferne. Din l-opra teżisti fi tliet verżjonijiet: waħda f'Palazz Pitti f'Firenze, it-tieni fil-Gallerija tar-Reġina f'Londra, ir-Renju Unit, u t-tielet f'kollezzjoni privata f'Arenzano fil-provinċja ta' Genova. Il-mudella għal Giuditta kienet il-maħbuba tiegħu, Maria di Giovanni Mazzafirri magħrufa bħala Mazzafirra, kortiġjana magħrufa għas-sbuħija tagħha. Hija rrappreżentata wkoll f'Maddalena u f'ritratt li jinsab fil-Mużew tal-Arti u l-Istorja ta' Ġinevra, l-Iżvizzera. Ras Oloferne titqies bħala awtoritratt ta' Allori li metaforikament "tilef rasu" wara l-isbuħija ta' Mazzafirra.
Letteratura Taljana
Il-kittieb Michele Mari, fir-rumanz tiegħu Rondini sul filo ("Ħuttaf fuq il-ħabel") tal-1999, jagħmel kemm-il darba referenza għar-ritratt ta' Giuditta b'ras Oloferne.
Katidral ta' Santa Sofija (Kiev)
daqsminuri|274x274px|Il-Katridral ta' Santa Sofija fi Kiev, l-Ukrajna Il-Katidral ta' Santa Sofija, fi Kiev, il-belt kapitali tal-Ukrajna, huwa monument arkitettoniku tar-Rus ta' Kiev. L-eks katidral huwa wieħed mill-iżjed binjiet ikoniċi magħrufa tal-belt u l-ewwel sit storiku fl-Ukrajna li tniżżel fil-lista tas-Siti ta' Wirt Dinji tal-UNESCO flimkien mal-kumpless tal-Monasteru tal-Għar ta' Kiev. Apparti l-binja prinċipali, il-kumpless tal-katidral jinkludi wkoll ġabra ta' strutturi oħra bħat-torri tal-kampnar u l-Binja Metropolitana. Fl-2011 is-sit storiku ġie riassenjat mill-ġurisdizzjoni tal-Ministeru għall-Iżvilupp Reġjonali tal-Ukrajna għal dik tal-Ministeru għall-Kultura tal-Ukrajna. Waħda mir-raġunijiet li wasslet għal din il-bidla kienet li l-Katidral ta' Santa Sofija u l-Monasteru (Lavra) ta' Pechersk ta' Kiev ġew rikonoxxuti flimkien mill-UNESCO bħala Sit ta' Wirt Dinji wieħed, filwaqt li fl-Ukrajna ż-żewġ siti kienu amministrati minn entitajiet differenti tal-gvern. Attwalment il-binja tospita mużew.
Bl-Ukren il-katidral huwa magħruf bħala Sobor Sviatoi Sofii (Собор Святої Софії) jew Sofiiskyi sobor (Софійський собор).
Il-kumpless tal-katidral huwa l-komponent prinċipali u mużew tas-Santwarju Nazzjonali ta' "Sofija ta' Kiev" li huwa l-istituzzjoni statali responsabbli mill-preservazzjoni tal-kumpless tal-katidral kif ukoll minn erba' siti storiċi ikoniċi fil-pajjiż.
Storja
xellug|daqsminuri|Il-Katidral ta' Santa Sofija ta' Kiev fil-Gallerija Nazzjonali ta' [[Washington DC, l-Istati Uniti]] Isem il-katidral ingħata għall-katidral tal-Hagia Sophia (li tfisser Għerf Sagru) tas-seklu 6 f'Kostantinopli, li kienet iddedikata lill-Għerf Sagru iktar milli lil qaddisa speċifika msemmija Sofija. L-ewwel pedamenti tal-binja tqiegħdu fl-1037 jew fl-1011, iżda l-katidral dam żewġ deċennji biex tlesta. Skont teorija, Yaroslav l-Għaref sponsorja l-kostruzzjoni tal-Katidral ta' Santa Sofija fl-1037 biex jiċċelebra r-rebħa deċiżiva tiegħu fuq il-Peċeneg nomadiċi fl-1036 (li wara dik id-data qatt ma reġgħu kienu ta' theddida għal Kiev). Skont Dr. Nadia Nikitenko, storiku li studjat il-katidral għal 30 sena, il-katidral ġie stabbilit fl-1011, taħt ir-renju ta' missier Yaroslav, il-Gran Prinċep tar-Rus ta' Kiev, Vladimir il-Kbir. Din it-teorija ġiet aċċettata kemm mill-UNESCO kif ukoll mill-Ukrajna, li uffiċjalment iċċelebrat l-1000 anniversarju tal-katidral fl-2011. L-istruttura għandha ħames navati, ħames apsidi, u 13-il koppla (xi ħaġa sorprendenti għall-arkitettura Biżantina). Hija mdawra b'żewġ galleriji ta' żewġ sulari minn tliet naħat. B'qisien ta' 37 sa 55 metru (121 sa 180 pied), fuq barra faċċata tal-katidral kien hemm bażi kwadrati ta' kolonni. Fuq ġewwa, il-katidral fih mużajk u affreski mis-seklu 11, inkluż rappreżentazzjoni dilapidata tal-familja ta' Yaroslav, u l-Orans.
Oriġinarjament, il-katidral kien il-post fejn kienu jindifnu l-mexxejja ta' Kiev, inkluż Vladimir Monomakh, Vsevolod Yaroslavich u l-fundatur tal-katidral Yaroslav I l-Għaref, għalkemm il-qabar ta' dan tal-aħħar biss baqa' sħiħ sa żminijietna.
Wara s-serq ta' Kiev minn Andrei Bogolyubsky ta' Vladimir-Suzdal fl-1169, segwit b'invażjoni tar-Rus min-naħa tal-Mongoli fl-1240, il-katidral spiċċa mitluq. Barra minn hekk, ġarrab ħsarat estensivi fis-seklu 16 meta l-Commonwealth Pollakka-Litwana kienet qed tipprova tgħaqqad flimkien il-knejjes Kattoliċi u Ortodossi. F'dan il-perjodu, il-katidral kien kważi nqered għalkollox: is-saqaf tiegħu kien tmermer u bosta mill-affreski mal-ħitan kienu għebu. Wara l-Unjoni ta' Brest fl-1595-1596, il-Katidral ta' Santa Sofija kien f'idejn il-Knisja Kattolika Griega Ukrena sa ma ttieħed mill-metropolitan Ortodoss tal-Moldova Peter Mogila (Mohyla) fl-1633. Mogila kkummissjoni x-xogħol ta' tiswija u l-parti ta' fuq tal-binja ġiet rikostruwita bir-reqqa, u ġiet immudellata mill-arkitett Taljan Ottaviano Mancini bl-istil Barokk Ukren distint, filwaqt li ġie ppreservat dak kollu li kien għad baqa' fuq ġewwa mis-sbuħija Biżantina. Ix-xogħol kompla taħt il-Cossack Ivan Mazepa sal-1767. Matul dan il-perjodu nbnew diversi komponenti oħra tal-kumpless tal-katidral, fosthom it-torri tal-kampnar, ir-refettorju tal-monasteru, il-forn, il-Binja Metropolitana, id-daħliet tal-Punent (id-daħliet ta' Zborovski), il-Berġa Monastika, il-Binja tal-Fratellanza u bursa (seminarju). Dawn il-binjiet kollha, kif ukoll il-katidral wara l-kostruzzjoni mill-ġdid, għandhom karatteristiċi distintivi tal-Barokk Ukren. daqsminuri|Mużajk tat-Tħabbira tal-[[Arkanġlu Gabrijel|Arkanġlu Gabriel]] Wara r-Rivoluzzjoni Russa tal-1917 u matul il-kampanja antireliġjuża Sovjetika tas-snin 20 tas-seklu 20, il-pjan tal-gvern sejjaħ għall-qerda tal-katidral u għat-trasformazzjoni tal-art tal-kumpless f'park imsejjaħ l-"Eroj ta' Perekop" (wara rebħa tal-Armata Ħamra fil-Gwerra Ċivili Russa fil-Krimea). Il-katidral ġie salvat mill-qerda (iżda l-Monasteru oppost ta' San Mikiel bil-koppli tad-deheb inqered fl-1935) primarjament bis-saħħa tal-isforz ta' bosta xjenzati u storiċi. Minkejja dan, fl-1934, l-awtoritajiet Sovjetiċi kkonfiskaw l-istruttura mill-Knisja, inkluż il-kumpless arkitettoniku tas-sekli 17-18 tal-madwar u ddeżinjawha bħala mużew arkitettoniku u storiku.
Mill-aħħar tas-snin 80 tas-seklu 20, politiċi Sovjetiċi, u mbagħad Ukreni, wegħdu li l-binja terġa' tintradd lill-Knisja Ortodossa. Iżda minħabba diversi xiżmi, u fazzjonijiet fi ħdan il-Knisja, it-troddija lura ġiet posposta peress li l-Knejjes Ortodossi u Kattoliċi-Griegi riedu l-istruttura. Għalkemm il-Knejjes Ortodossi kollha jitħallew iwettqu xi servizzi f'diversi dati, fi żminijiet oħra l-aċċess ma jingħataw. Inċident jaħraq kien il-funeral tal-Patrijarka Volodymyr tal-Knisja Ortodossa Ukrena, Patrijarka ta' Kiev fl-1995, meta l-pulizija ta' kontra l-irvellijiet ġew obbligati jipprevjenu d-dfin fl-art tal-mużew u nqala' l-inkwiet u nxtered id-demm. Wara avvenimenti bħal dawk, l-ebda korp reliġjuż ma ngħata d-drittijiet għal servizzi regolari. Illum il-ġurnata l-kumpless huwa mużew lajk tal-Kristjaneżmu Ukren, u l-biċċa l-kbira tal-viżitaturi tiegħu huma turisti.
Fil-21 ta' Awwissu 2007, il-Katidral ta' Santa Sofija ssemma bħala wieħed mis-Seba' Għeġubijiet tal-Ukrajna, abbażi ta' voti minn esperti u mill-komunità tal-internet.
Kumpless tal-Katidral
daqsminuri|In-naħa ta' wara tal-karta tal-flus ta' 2 hryvnia tal-2005 li turi l-Katridral ta' Santa Sofija ta' Kiev Il-kumpless tal-Katidral ta' Santa Sofija huwa magħmul mill-komponenti li ġejjin:
Sit ta' Wirt Dinji
xellug|daqsminuri|Is-sarkofagu ta' Yaroslav l-Għaref Il-Katidral ta' Santa Sofija ta' Kiev flimkien mal-kumpless tal-Monasteru tal-Għar ta' Kiev ġew iddeżinjati bħala Sit ta' Wirt Dinji tal-UNESCO fl-1990. Fl-2005 u fl-2021 saru xi modifiki minuri fil-konfini taż-żona ta' lqugħ tas-sit.
Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Scooch
thumb|250 px|Scooch fil-[[Festival tal-Eurovision 2007]] Scooch irrapreżentaw lir-Renju Unit fil-Festival tal-Eurovision 2007. Il-kanzunetta tagħhom ngħatat 12-il punt minnn Malta.
Azzopardi
Azzopardi jista' jirreferi għal:
Dima Bilan
thumb|right|Dima Bilan fil-[[Festival tal-Eurovision 2008]] Dima Bilan (Ust-Dzheguta, 24 ta' Diċembru 1981) huwa kantant Russu, li ħa sehem darbtejn f'isem pajjiżu fil-Festival tal-Eurovision, fejn rebaħ l-edizzjoni tal-2008 bil-kanzunetta Believe.
Anton F. Attard
Anton F. Attard (Rabat (Għawdex), 14 ta’ Frar, 1943 - 19 ta' Lulju, 2018) kien storiku, riċerkatur, folklorista, awtur u għalliem.
Huwa attenda l-Iskola Primarja tar-Rabat u l-iskola sekondarja fil-Liċeo. Huwa ggradwa bħala għalliem mis-St Michael’s Training College u kompla b’Baċellerat tal-Arti u Masters mill-Università ta' Malta. Għallem fl-iskejjel tal-Marsa u ż-Żejtun.
Ħidma Politika u Trejdunjonistika
Wara karriera bħala għalliem, Attard kompla l-impjieg maċ-ċivil. Huwa serva wkoll bħala segretarju tas-sezzjoni taċ-ċivil fi ħdan il-General Workers Unions. F’Għawdex, Attard kien responsabbli għall-ftuħ tad-Dipartiment għas-Servizzi Soċjali.
Fl-1977 inħatar Segretarju tal-Awtorità tad-Djar u aktar tard f’Sezzjoni tal-Ħaddiema Pubbliċi fi ħdan il-GWU.
Fl-1993, Attard ħa f’idu r-responsabbiltà tas-Segretarjat għall-Affarijiet t’Għawdex.
Fl-2003, irtira.
Għaqdiet
Attard għal snin twal investa l-enerġija kollha tiegħu sabiex jiġu ppreservati l-istorja u l-kultura, partikolarment il-kultura folkloristika u popolari ta’ Għawdex. Kien jinsisti favur il-primat tas-Soċjetà Filarmonika Leone fost il-baned Għawdxin u l-primat tal-Katidral ta’ Għawdex fost il-knejjes u l-parroċċi f’Għawdex.
Studji u kitbiet
Attard ħalla ħafna kitbiet u riċerki warajh. Huwa kien traduttur, folklorista u poeta. Attard jibqa’ magħruf għall-kitbiet tiegħu; proża u letteratura, poeżiji, artikli u riċerki.
Fost l-istudji ta' riċerka tal-folklor ta' Għawdex, Attard ppubblika:
Mill-Ħajja ta’ l-Imgħoddi – Tagħrif Folkloristiku minn Għawdex. Stampat A*M Printing Ltd. 1991. Logħob Folkloristiku ta’ Għawdex, (Union Press, 1969).
Mill-Folklore ta’ Għawdex - Ġabra ta’ Għana u Taqbil,
Mid-Dinja tas-Seħer u tal-Folklor, A. & M. Printing. 2002.
L-ewwel poeżija li ppubblika kienet Aħjar Bqajt Żgħir fl-1959 fuq ġurnal lokali umoristiku Il-Joker.
Kien jikteb fuq kull gazzetta u għadd bla qies ta’ pubblikazzjonijiet oħra. Huwa ppubblika għadd ta’ kitbiet fuq Il-Joker, It-Torċa, L-Orizzont, Il-Passa, It-Tromba, L-Egħjun, Il-Ħajja f’Għawdex, Tagħna t-Tfal, Programmi tal-Festa ta’ Santa Marija, Għawdex; The Museletter, Il-Qronfla, L-Aurora, Ħbieb il-Presepju, Gozo Philatelic Newsletter, In-Nazzjon, Il-Mument, The Times, The Sunday Times, The Malta Independent u The Malta Independent on Sunday.
Huwa kiteb ukoll l-innu uffiċjali tal-GWU, Magħqudin u tal-lokalità tal-Għarb, Innu lill-Għarb.
Xandir
Huwa kien ukoll kontributur regolari fuq Radju Katidral, kif ukoll fuq bosta programmi tar-radju u televiżjoni nazzjonali, fosthom Għawdex Illum.
Lista ta' pajjiżi skont il-popolazzjoni
Din hija lista ta' pajjiżi skont il-popolazzjoni. Il-lista tinkludi pajjiżi indipendenti u territorji dipendenti abitati ibbażati fuq l-istandard ISO 3166-1. Il-popolazzjoni ta' kull pajjiż hi mogħtija wkoll bħala persentaġġ tal-popolazzjoni tad-dinja, li skont l-arloġġ tal-popolazzjoni tal-Bureau taċ-Ċensiment tal-Istati Uniti hi stmata li hi 7.071 biljuni.
Skond stima separata mill-Ġnus Magħquda, qabżet is-7 biljuni f'Ottubru tal-2011. Iż-żoni li jiffurmaw parti integrali minn stati sovrani, bħall-pajjiżi tar-Renju Unit, huma magħduda bħala parti mill-istati sovrani kkonċernati. Mhumiex inklużi entitajiet oħra, bħall-Unjoni Ewropea, li mhumiex stati sovrani, u territorji dipendenti li m'għandhomx popolazzjoni permanenti, bħall-klejms ta' diversi pajjiżi għall-Antartika.
Iċ-ċifri użati f'din tabella huma bbażati fuq l-istima l-aktar riċenti jew projezzjonijiet mill-awtoritajiet taċ-ċensiment nazzjonali meta jkunu disponibbli u ġeneralment jiġu approssimati. Fejn ma jkunx hemm informazzjoni nazzjonali aġġornata disponibbli, iċ-ċifri huma bbażati fuq l-istimi tal-2012 mid-Diviżjoni tal-Popolazzjoni tad-Dipartiment tan-Ġnus Magħquda għall-Affarijiet Ekonomiċi u Soċjali. Minħabba li l-figuri miġbura ma jinġabrux fl-istess ħin f'kull pajjiż, jew bl-istess livell ta' preċiżjoni, il-paraguni numeriċi li jirriżultaw jistgħu jagħtu konklużjonijiet mhux korretti. Barra minn hekk, it-total tal-figuri tal-pajjiżi kollha mhux daqs it-total tad-dinja.
Lista
Nota: territorji dipendenti kollha huma murija bil-korsiv.
Capital Radio
Capital 88.7 (Capital Radio) kien stazzjon tar-radju nazzjonali li jxandar f'Malta fuq il-frekwenza ta' 88.7FM.
Storja tal-istazzjon
Capital Radio kellu l-għeruq tiegħu mill-istazzjon tar-radju oriġinarjament imsejjaħ "Radju Alternattiva". Dan kien stazzjon tar-radju li beda beda jxandar mingħajr liċenzja bħala stazzjon politiku mmexxi mil-moviment politiku ġdid Alternattiva Demokratika biex jikkompeti ma' stazzjonijiet politiċi lokali oħra bħal Radio 101, Super One Radio u l-istazzjonijiet tar-radju tal-istat, Radju Malta.
Eventwalment Alternattiva Demokratika ingħatat liċenzja tax-xandir ta' radju tal-komunità biex jitrażmetti mil-Belt Valletta. Dan l-istazzjon kellu l-isem ta' "Radju 99" u kien ixandar fuq il-frewenza ta' 99.0 FM.
Fl-1 ta' Lulju 1998 fetaħ l-istazzjon Capital Radio wara li l-kumpanija Alt Services, propjeta ta' Alternattiva Demokratika, ingħatat liċenja biex ixxandar stazzjon tar-radju b'kopertura nazzjonali. L-istazzjon mill-bidu nett kien jitmexxa minn Mediacoop Ltd. Dan beda jxandar fuq il-frekwena ta' 88.7 FM.
Minn Ottubru 2005, Capital Radio mexa għal uffiċini ġodda tal-ogħla kwalità fi Triq Sant'Ursola fil-Belt Valletta.
Dan l-istazzjon li kellu bħala identità tiegħu l-mużika tas-snin 80, kien popolari ħafna mas-semmiegħa ta' bejn 25 u 45 sena. Dan jixhduh stħarriġ ta' l-Awtorità tax-Xandir wara l-ieħor, kif ukoll bosta azjendi u persuni li rreklamaw fuq dan l-istazzjon.
Capital Radio kellu tim ta' preżentaturi mill-aqwa u kien joffri wieħed mill-aħjar servizzi tal-aħbarijiet indipendenti fil-pajjiż.
L-istazzjoni kien sikwit jorganizza attivitajiet li permezz tagħhom ħaddiema differenti tal-istazzjon kienu jagħmlu kuntatt ma' bosta segwaċi u semmiegħa mifruxin madwar il-pajjiż. Capital Radio kien ukoll popolari ħafna mal-Maltin li jgħixu jew jaħdmu barra minn Malta kif ukoll ma' xi barranin li kienu jidħlu jisimgħu l-istazzjoni minn fuq is-sit elettroniku tal-istazzjon.
Capital Radio waqaf ixandar f'nosinhar tat-30 ta' Marzu 2009 u fl-1 ta' April postu ħadu l-istazzjon Vibe FM.
Premier League Malti 2013–14
Il-Premier League Malti 2013–14 kien id-99 staġun tal-Premier League Malti. L-istaġun beda fis-17 ta' Awwissu 2013 u spiċċa fis-26 ta' April 2014.. Birkirkara huma ċ-ċampjins attwali wara r-rebħ tar-raba' titlu tagħhom fl-istaġun preċedenti.
Promozzjoni u relegazzjoni
15px Timijiet promossi mill-Ewwel Diviżjoni 2012–13
15px Timijiet relegati għall-Ewwel Diviżjoni 2013–14
Klassifika
Sliema Wanderers kwalifikaw għall-ewwel rawnd ta' kwalifikazzjoni tal-UEFA Europa League 2014–15 bħala runners-up tat-Tazza Maltija 2013–14, Minħabba li r-rebbieħa Valletta kwalifikaw għat-tieni rawnd ta' kwalifikazzjoni tal-UEFA Champions League 2014–15.
L-aqwa skorers
Sors: MFA
Aurelio González
Aurelio Ramón González Benítez (twieled fil-25 ta' Settembru 1905 – miet fid-9 ta' Lulju 1997) kien plejer tal-futbol Paragwajan.
Karriera
González huwa kkunsidrat bħala wieħed mill-aqwa plejers tal-futbol tal-Paragwaj, meqjus it-tieni l-aqwa wara Arsenio Erico. Hu beda l-karriera tiegħu ma' Sportivo Luqueño u wara ngħaqad ma' Olimpia Asunción fejn qatta' l-kumplament tal-karriera tiegħu. Ma' dawn tal-aħħar rebaħ tliet kampjonati konsekuttivi fl-1927, l-1928 u l-1929.
Fil-bidu tas-snin tletin irrifjuta offerta miljunarja minn San Lorenzo de Almagro tal-Arġentina sabiex jiġġieled għal pajjiżu fil-Gwerra taċ-Chaco. Hu kien pedina strumentali fit-tim nazzjonali Paragwajan bil-gowls tiegħu matul is-snin għoxrin u tletin, u pparteċipa fit-Tazza tad-Dinja tal-1930.
Fl-irwol ta' kowċ ta' Olimpia, hu wassal lill-klabb għal diversi kampjonati u għall-finali tal-ewwel edizzjoni tal-Copa Libertadores fl-1960.
Fede Galizia
Bijografija
thumb|right|200px|Ġuditta bir-ras ta' Oloferne (1596). Il-figura ta' Ġuditta hi x'aktarx awtoritratt. Fede Galizia, iżjed magħrufa bħala Galizia, twieldet Milan fl-1578. Missierha, Nunzio Galizia, li kien pittur tal-minjaturi kien ġie Milan minn Trento. Fede (li isimha jfisser "fidi") tgħallmet tpinġi mingħandu. Meta kellha tnax-il sena kienet diġà tajba biżżejjed bħala artista biex tissemma minn Gian Paolo Lomazzo, pittur u teoriku tal-arti, ħabib ta' missierha, li kiteb, "(Din it-tifla) tiddedika ruħha għall-imitazzjoni tal-aħjar tal-arti tagħna".
Fede kienet stabbilita kmieni bħala ritrattista u kellha ħafna ordnijiet għar-ritratti. Forsi kienet l-influwenza ta' missierha li ħajjar lil Fede tieħu ħsieb ħafna d-dettalji fir-ritratti tagħha. Minħabba kif kienet toħroġ il-ġojjelli u l-ilbies saret rikjesta ħafna bħala ritrattista. Kellha sikwit ukoll ordnijiet għal suġġetti reliġjużi u sekulari. Bosta mill-pitturi tagħha bbażati fuq l-istorja ta' Ġuditta u Oloferne, suġġett popolari fl-arti ta' dak iż-żmien għadhom jeżistu f'kollezzjonijiet privati. Forsi l-ewwel waħda kienet Ġuditta bir-ras ta' Oloferne li pinġiet fl-1596 u li issa qiegħda Sarasota Florida fir-Ringling Museum of Art. Pinġiet ukoll xi minjaturi u titulari għal xi kunventi.
L-istil tagħha tar-ritratti, li juża approċċ realistiku qawwi, ġej mit-tradizzjoni naturalistika tar-Rinaxximent fl-Italja. Is-sengħa artistika ta' Fede fid-disinn u l-pittura jidhru ċari fir-Ritratt ta' Paolo Morigia, Ġiżwita studjuż, li kien wieħed mill-ewwel li taha appoġġ. Morigia, li kien ukoll kittieb u storiku, kien jogħġbu ħafna x-xogħol ta' Fede u f’dan ir-ritratt, li għamlet fl-1596, pinġietu jikteb poeżija fuq il-pittura li kienet qiegħda tpinġi. Kisbet bosta ordnijiet pubbliċi għal titulari fil-knejjes ta' Milan; fost dawn kien hemm Noli me tangere (1616; Milan, San Stiefnu) li pinġiet għall-artal tal-knisja ta' Santa Marija Maddalena.
Barra l-pittura tar-ritratti, Fede kienet tinteressa ruħha ħafna fil-pittura tan-natura mejta, ġeneru li fih kienet pijuniera u li għalih hi l-iżjed magħrufa. Jgħidu li għamlet ħafna żmien tfittex xi ħaġa fl-Italja u fil-Greċja. Jidher li sabet xi ħaġa inkredibbli għax tagħbija ta' żewġ tunnellati ntbagħtet lejn id-dar tagħha tas-sajf fi Spanja. Minkejja li ftit sorsi kontemporanji jsemmu l-pitturi tan-natura mejta ta' Fede, dawn jagħmlu l-parti l-kbira tax-xogħlijiet tagħha li baqa'. Tlieta u sittin pittura ġew assenjati lilha, u 44 minnhom huma fil-forma ta' natura mejta. Waħda mill-pitturi tan-natura mejta, impittra fl-1602 u ffirmata, hi x'aktarx l-ewwel natura mejta minn artista Taljana u dan jixhed kemm ikkontribwiet għal dan l-istil ġdid tal-pittura.
Stil
thumb|left|250px|Ħawħ f’qoffa tal-fajjenza (1578-1630). Fede Galizia pinġiet ritratti, minjaturi u titulari għall-knejjes, imma l-parti l-iżjed importanti tax-xogħol tagħha, li tatha fama xierqa fl-istorja tal-arti, hija n-natura mejta. Però l-pitturi tagħha ma kinux apprezzati daqs kemm jixirqilhom sa tard fis-seklu 20, meta fl-1963 u l-1989 saru studji li taw attenzjoni speċjali lix-xogħol tagħha. Dawn salvawha milli tintesa għalkollox.
Fede Galizia kellha stil li ġej mill-Manjeriżmu Lombard tal-aħħar tas-seklu 16, li kellu ċ-ċentru tiegħu f'Mantova, imma kien magħruf internazzjonalment, speċjalment fi Franza. Il-pitturi tan-natura mejta ta' Fede huma fost l-ewwel eżempji ta' dan il-ġeneru ġdid li fih in-nisa, parzjalment għaliex kienu esklużi minn forom oħra ta' pittura, spikkaw.
F'ħafna mill-pitturi tan-natura mejta li pinġiet, qegħdet fjuri friski jew frott ieħor fuq il-mejda biex tipprovdi l-kuntrast u l-iskala. Fix-xogħol ta' Fede jidhru influwenzi ta' pitturi bħall-Qoffa bil-Frott ta' Caravaggio. Imma xaqilbet lejn l-istil iżjed kontrollat tal-perjodu tal-Kontroriforma, u ma waslitx għall-kompożizzjonijiet u forom lussużi li kienu jużaw ħafna mill-kontemporanji tagħha li kienu qegħdin jaħdmu f'dan il-ġeneru; minflok ippreferiet li tuża stil sempliċi bħal dak li jidher fil-pitturi tan-natura mejta ta' Francisco de Zurbarán ftit aktar tard.
Il-pitturi ta' Fede huma mimlija dettalji, perfettament ibbilanċjati u għat-trattament tad-dwal, dellijiet u tessituri ma kien iħabbatha ħadd magħha f'dik l-epoka. Kellha ħila partikularment kbira fil-ħolqien ta' spazji li jistiednu fil-pitturi tagħha, kompożizzjonijiet ekwilibrati u mhux iffullati. Qisek tista' tmiss il-frott, taqbadhom u toħroġhom mill-pittura mingħajr ma tiddisturba l-bqija tax-xogħol. Kontra ta' qabilhom li kienu artifiċjużi, l-arranġamenti tagħhom huma grazzjużi, naturali u poetiċi.
Anthony Limbombe
Anthony Limbombe (twieled fil-15 ta' Lulju 1994) huwa plejer tal-futbol Belġjan li jilgħab bħala midfilder.
Karriera
Huwa twieled ġewwa Bilzen, Limbombe beda l-karriera tiegħu ma' Mechelen fl-2000. Ħames snin wara, huwa ssieħeb ma Genk. Huwa għamel id-debutt mal-ewwel tim fl-età ta' 16-il sena f'rebħa ta' 3–1 kontra Lokeren fit-18 ta' Settembru 2010.
Tessie Camilleri
Tessie Camilleri (6 ta' Jannar 1901 – 2 ta' Ottubru 1930) kienet l-ewwel mara li ggradwat mill-Università ta' Malta.
Bijografija
Camilleri daħlet l-Università ta' Malta f'Ottubru tal-1919, u segwiet korsijiet fil-letteratura Ingliża, fil-filosofija u fil-letteratura Latina. Iggradwat b'Baċellerat fil-Letteratura (B.Litt.) fit-2 ta' Mejju tal-1922. Id-Daily Malta Chronicle irrappurtat hekk din il-gradwazzjoni storika: "Is-Sinjorina Camilleri spikkat bil-kbir fil-kors tal-letteratura, b'ħiliet u kisbiet intellettwali mhux tas-soltu. Nifirħulha mill-qalb ta' dan is-suċċess ferm mistħoqq li taha l-unur li tkun l-ewwel gradwata mara tal-Università ta' Malta".
Iktar tard, iżżewġet lil Edgar Staines OBE, amministatur fl-Università ta' Malta (Segretarju tal-Kunsill fl-Universita'), u miegħu kellha erbat itfal. Mietet ta' 29 sena, fit-2 ta' Ottubru tal-1930.
Aragua
Għandu tmintax-il muniċipalità awtonoma u ħamsin parroċċa ċivili. L-ibliet ewlenin tagħha huma: Maracay, Turmero, La Victoria, Villa de Cura, Santa Rita, Cagua u El Limón. Barra minn hekk, l-Istat Aragua għandu postijiet turistiċi inklużi: Cata, Chuao, Choroní, Ocumare de la Costa, Cuyagua u Colonia Tovar.
Storja
L-art fejn tinsab il-belt ta’ Maracay illum ġiet mogħtija lil Sebastián Díaz Alfaro fis-seklu 16. Wara mewtu l-artijiet għaddew f’idejn ibnu Mateo. Dak iż-żmien, dawn l-artijiet kienu magħrufa bħala Valle de Tucupío y Tepatopo u kienu jintużaw bħala artijiet li jirgħu l-baqar. Lejn Tucupío, Tapatapa, Guey u El Rincón, tħawlu l-kannamieli u l-kawkaw.
Sas-sena 1700 madwar 40 familja abitaw il-wied, li marru għand l-Isqof Diego de Baños y Sotomayor biex jagħżel parruċċan, li kien ekwivalenti għal konsistenza liċ-ċentru popolat uffiċjalment.
Fil-5 ta’ Marzu, twaqqfet il-belt ta’ Maracay, li ħadet isimha mix-Xmara Maracay. Maracay sofra l-viċissitudini tar-rivoluzzjoni emanċipatorja, li kienu ta’ interess speċjali l-ġrajjiet tal-1812-13 li seħħew fil-hacienda La Trinidad. Aktar tard, fl-1816 u fl-1818, kien hemm l-assalt fuq La Cabrera u l-battalja ta’ Maracay fejn it-truppi patrijottiċi ġew megħluba. Il-Gwerra Federali ħalliet ukoll il-konsegwenzi tagħha fil-belt, u affettwat serjament l-għelieqi tal-madwar. Ma 'dan tiżdied epidemija tal-pesta terribbli, apparentement ikkawżata mid-dekompożizzjoni ta' indigo iffermentat, li titlob bosta vittmi.
Il-bidu tat-trasformazzjoni urbana u ekonomika ta 'Maracay jibda matul l-amministrazzjoni tal-Ġeneral Juan Vicente Gómez, li kien joqgħod fil-belt mill-bidu tal-gvern tiegħu. Fl-1898, La Victoria ġiet innominata l-kapitali tal-istat, u mbagħad, fl-1917, ġiet trasferita għal Maracay, rank li għadha żżomm.
Konkwista u era kolonjali Spanjola
Aragua kienet parti mill-Provinċja ta’ Caracas mill-1555.
Il-gruppi Ewropej ippenetraw iż-żona Aragua aktar tard minn dak li bħalissa huwa Carabobo jew Miranda. Kien fl-aħħar għaxar snin tas-seklu 16 meta l-Ispanjoli bdew iwaqqfu pakketti fil-Valles de Aragua. Sal-1620 l-artijiet kollha ta’ Aragua kienu mqassma fost xi 40 encomenderos, li kienu jgħixu primarjament fil-Wied ta’ Caracas.
Maracay twaqqfet fl-1701.
Sal-1780, La Victoria kienet belt b’madwar 800 Indjan li jitkellmu biss bl-Ispanjol u aktar minn 4,000 ruħ minn gruppi oħra, inklużi Spanjoli, Kreoli, mestizos, suwed, u zambos.4
Alejandro de Humboldt irrapporta li l-popolazzjoni fl-1800 fiż-żona tal-widien ta’ Aragua - li dak iż-żmien kienet tinkludi ż-żewġ naħat tal-Lag ta’ Valencia - kienet magħmula l-aktar minn pardos u criollos, minbarra zambos u skjavi, u li kien għad hemm madwar 5,000 ruħ indiġeni reġistrati u li l-maġġoranza kienu kkonċentrati f'Turmero u Guacara. Ħadd ma tkellem aktar il-lingwi antenati tiegħu.
Seklu XIX
Aragua inħoloq bħala provinċja nħoloq fil-11 ta’ Frar 1848 meta ġiet mifruda minn Caracas, b’territorju simili għal dak li llum ikopri l-istat attwali ta’ Aragua u magħmul minn La Victoria, Turmero, Maracay, Villa de Cura u San Sebastjan, li għandu l-belt ta’ La Victoria bħala l-kapitali tagħha.5
Fl-1864 Aragua sar stat indipendenti sal-1866, meta ingħaqad ma' Guárico biex jifforma l-istat Guzmán Blanco. Il-kapitali tagħha nbidlet għal Villa de Cura fl-1881. Fl-aħħar fl-1899 Aragua irkupra l-istatus tagħha bħala stat indipendenti.
Ġeoloġija
Erba' reġjuni naturali jistgħu jiġu distinti fl-entità: il-firxa tal-muntanji Litoral, id-depressjoni tal-Lag ta 'Valencia, il-firxa tal-muntanji Intern, u ċ-Ċentrali Rolling Plains. Formazzjonijiet sedimentarji riċenti jippredominaw fid-depressjoni tal-lag ta' Valencia, filwaqt li ż-żoni muntanjużi jippreżentaw oħrajn affettwati ħafna minn proċessi metamorfiċi, għalkemm fil-preżenza ta' qlub b'blat igneju u sedimentarju aktar konservat. Fil-firxiet tal-muntanji tal-katina ta' l-Intern, jidhru kċejjen, bħall-għoljiet ta' dik il-firxa tal-muntanji fejn insibu l- arja pura tal-Park Henri Pittier, li jrattbu l-forom tagħhom lejn in-Nofsinhar sakemm jidħlu fil-formazzjoni tal-muntanji. pjanuri.
Erja
Il-provinċja għandha erja ta '7,014 km². It-terren tiegħu huwa l-aktar muntanjuż, u jirrappreżenta 0.76% tat-territorju tal-Venezwela. Il-kosta marittima tal-istat testendi minn Turiamo Bay fil-punent sa Puerto Maya fil-lvant, li tikkorrispondi għall-medda ċentrali tal-Medda Kostali. Iż-żona tan-Nofsinhar tal-istat tmur mill-għoljiet tan-Nofsinhar tal-firxa tal-muntanji tal-Karibew, tgħaddi mill-linja tal-kontorn ta '100 metru li tifred il-Llanos Altos mill-Llanos Bajos għad-dipressjoni tax-Xmara Unare u x-Xmara San Carlos li tifredha. tal-Pjanuri Għolja tal-Punent.
Eżenzjoni
Wieħed mill-akbar eżenzjonijiet fid-dinja jaqsam l-istat ta 'Aragua, f'direzzjoni lvant-punent, żewġ firxiet ta' muntanji paralleli, separati minn xulxin b'dipressjoni ċentrali, li tiddetermina l-eżistenza ta 'tliet reġjuni fiżjografiċi differenzjati sew, li jsegwu wieħed. ieħor mit-tramuntana għan-nofsinhar. It-tarf tat-tramuntana huwa imħatteb mill-medda ċentrali tal-Kosta li tilħaq il-qofol tagħha fil-quċċata ta’ El Cenizo f’2,436 m a.s.l. le. m., u l-quċċata Codazzi, 2,426 m s. le. m..
László Köteles
László Köteles (Makó, 1 ta' Settembru 1984) huwa eks-plejer tal-futbol Ungeriż li kien jilgħab bħala gowlkiper.
Diósgyőr
Preċedentement Köteles lagħab għal Vác u Diósgyőr fin-Nemzeti Bajnokság I, u ma FK Železnik, FK Grafičar Beograd u FK Bežanija fis-Serbja.
Genk
F'Awwissu 2009 Lázsló Köteles issieħeb mal-klabb Belġjan KRC Genk fuq self ta' sena bil-possibilità li jagħmel mixja permanenti. Il-klabb diġà kellu żewġ plejers Ungeriżi oħra (Dániel Tőzsér u Balázs Tóth).
Dan kienet inċert jekk KRC Genk se jitqiesu lil Köteles bħala l-Ungeriż li kellu xi difetti fi ftit logħob, iżda fil-play-offs tal-Kampjonat Belġjan ħa lura għal-livell regolari tiegħu. F'ammont żgħir ta' żmien, Köteles kisbet ħafna popolarità mal-partitarji ta' Genk minħabba l-istil entużjast tiegħu u l-interazzjoni mal-partitarji, li jagħmilhom jaħsbu fil-gowler leġġendarju u mhux imqabbel mal-gowler popolari István Brockhauser (ukoll Ungeriż) meta din kien l-ewwel gowler ta' KRC Genk, lura fis-snin disgħin.
Fit-23 ta' Awwissu 2011 Köteles kellu rwol importanti biex jikkwalifika għall-fażi tal-gruppi tal-UEFA Champions League 2011–12. Genk għelbu lil Maccabi Haifa 4-1 bil-penalties. Köteles salva l-penalties ta' Vladimir Dvalishvili u Eyal Golasa.
Fit-13 ta' Settembru 2011 Köteles iddebutta fil-UEFA Champions League kontra Valencia. Köteles żamm clean sheet peress li r-riżultat kien tfassal mingħajr gowls.
Fl-1 ta' Novembru 2011 Köteles salva l-penalti ta' David Luiz u kkontribwixxa għat-2 punt miksub fil-UEFA Champions League 2011–12 għall-Genk kontra Chelsea FC. Ir-riżultat finali kien 1-1.
Tim nazzjonali
Huwa ġie msejjaħ bosta drabi biex ikun parti mit-Tim nazzjonali Ungeriż iżda kmieni fl-2011 kien naqas milli jagħmel id-debutt tiegħu.
Siġra tal-ballut ta' Tamme-Lauri
Is-siġra tal-ballut intlaqtet kemm-il darba mis-sajjetti, u b'hekk ġarrbet ħsara fil-friegħi u żvujtat fiċ-ċentru tagħha. Matul ir-restawr fis-snin 70 tas-seklu 20, instabet moħba antika tal-Aħwa tal-Foresta fl-istess siġra. Saħansitra seba' persuni setgħu joqogħdu ġos-siġra qabel ma mtliet bi tmien tunnellati (18,000 libbra) ta' konkos rinfurzat. Is-siġra għadha vijabbli, għalkemm tilfet il-parti ta' fuq tagħha minħabba s-sajjetti.
Isem is-siġra ġej mir-razzett ta' Tamme-Lauri, li min-naħa tiegħu ġab ismu mill-ispirtu li kien maħsub li kien jgħammar fis-siġra tal-ballut, u ġieli jġib xorti tajba u ġieli xorti ħażina. Dan l-ispirtu tan-nar kien magħruf bħala Laurits.
Is-Siġra tal-ballut ta' Tamme-Lauri ntużat fuq in-naħa ta' wara tal-karta tal-flus Estonjana tal-għaxar kroon. L-art fejn tinstab is-siġra nxtrat mill-Ministeru Estonjan għall-Ambjent fl-2006 u s-siġra tal-ballut ilha protetta mill-1939.
Is-Siġra tal-ballut ta' Tamme-Lauri ħadet sehem fil-kompetizzjoni tal-2016 tas-Siġra Ewropea tas-Sena bħala rappreżentant tal-Estonja, fejn ġiet irrakkontata l-ġrajja tal-leġġenda li s-siġra bdiet tikber minn parti minn karozzin li tkisser minn re Żvediż.
Ġibjun ta' Bovilla
Ġeografija
Il-ġibjun ifforma minħabba diga fix-xmara Tërkuzë, tributarja tax-xmara Ishëm. Ix-xmara Tërkuzë għandha l-bokka tagħha fil-Lvant tal-parti esterna tal-katina muntanjuża kostali, u tnixxi minn ġol-fondoq fond ta' Shkallë e Bovillës bejn il-Muntanja ta' Maja e Gomtitit (1,268 metru) u l-Muntanja ta' Mali i Bjeshit (1,239 metru). Id-diga tinsab fid-daħla ta' dan il-fondoq u huwa magħmul minn konglomerat lokali biż-żrar u r-ramel. Il-ġibjun huwa wiesa' 91 metru u twil 130 metru.
Oriġinarjament ix-xogħol tal-kostruzzjoni tal-ġibjun beda fl-1988, iżda twaqqaf minħabba l-waqgħa tal-Komuniżmu. F'Ottubru 1993, ix-xogħol tkompla bis-saħħa tal-appoġġ tal-Italja. Wara t-tlestija tal-kostruzzjoni fl-1996, il-ġibjun dam sal-1998 biex jimtela u jibda jaqdi l-funzjoni tiegħu.
Il-livell tal-ilma jvarja matul is-sena b'bejn seba' metri u 10 metri, u l-ogħla livell tal-ilma jintlaħaq fix-xhur tax-xitwa meta jkun hemm l-iktar xita. Skont il-kejl mill-2006 sal-2008, l-iżjed punt fond kien ilaħħaq madwar 45 metru. Id-differenza mill-fond oriġinali ta' 53 metru x'aktarx li hija dovuta għas-sedimenti li akkumulaw minn iktar 'il fuq fix-xmara.
Ix-xmara Tërkuzë tipprovdi madwar 105,000,000 m3 ta' ilma fis-sena minn baċir idrografiku ta' madwar 98 km2 (38 mil kwadru). Il-konsum tal-ilma annwali hu ta' madwar 78,000,000 m3, bejn wieħed u ieħor id-daqs tal-ġibjun. Madwar 1,800 litru ta' ilma jitwassal fl-impjant tal-ipproċessar mill-ġibjun fis-sekonda, permezz ta' pajp tal-azzar (madwar 50 sa 57 miljun m3 fis-sena). Minbarra dan l-ilma tas-superfiċe, il-provvista tal-ilma tax-xorb ta' Tirana tiġi ssupplimentata minn bjar artiġjanali u naturali ta' taħt l-art, sabiex tiġi ssodisfata l-ħtieġa ta' 2.8 m3 fis-sekonda (skont stima tal-2009). Il-pajp tal-azzar li jikkollega l-ġibjun mal-impjant tal-ipproċessar f'Kodra Kuqe, fit-Tramuntana ta' Tirana, għandu dijametru ta' madwar 90 cm. Ftit minn dan l-ilma fil-ġibjun jintuża għall-irrigazzjoni.
Preservazzjoni tan-natura
Disa' villaġġi remoti b'iktar minn ħamest elef abitant jinsabu qrib jew madwar il-ġibjun. L-abitanti jaqilgħu l-għajxien tagħhom primarjament mill-agrikoltura. Madwar 400 familja kellhom jiġu rilokati biex inħoloq il-ġibjun. Huma ngħataw kumpens għal arthom, iżda r-rilokazzjoni xorta waħda ġiet opposta b'mod vjolenti.
F'Settembru 2001, ġew innutati riħa tinten u togħma ħażina mill-ilma tal-ġibjun. Sussegwentement, investigazzjoni bir-reqqa ddeterminat li l-kwalità tal-ilma bażikament kienet tajba. Ġie ssuġġerit li r-riħa tinten kienet ġejja minn aktinobatterji u streptomiċi li jiddependu fuq l-ossiġenu. L-esperti ssuġġerew it-teħid ta' miżuri biex tittaffa din il-problema: tisġir mill-ġdid biex titnaqqas l-erożjoni, żona protetta tul ix-xatt tal-ġibjun, u l-ipproċessar tal-ilma mormi mill-insedjamenti u mill-irziezet tal-madwar.
Dar tat-Twelid ta' Martin Luteru
daqsminuri|270x270px|Id-dar f'Eisleben fejn twieled Martin Luteru. Id-Dar tat-Twelid ta' Martin Luteru (bil-Ġermaniż: Martin Luthers Geburtshaus) hija binja u mużew f'Eisleben, il-Ġermanja. Ir-riformista reliġjuż Ġermaniż Martin Luteru twieled hemmhekk fl-1483. Madankollu, id-dar fejn tassew twieled Luteru ma għadhiex teżisti għaliex kienet ħadet in-nar u nqerdet fl-1689. Minflokha nbniet binja ġdida fuq is-sit oriġinali tad-dar l-oħra u din infetħet għall-pubbliku fl-1693, għalkemm ma żammitx mal-pjanta u mad-daqs oriġinali tad-dar ta' qabel. Fl-2006 twettqu skavi li żvelaw bċejjeċ tal-fuħħar u art tat-tafal mid-dar oriġinali.
Sit ta' Wirt Dinji
L-Imfakar ta' Luteru f'Eisleben u f'Wittenberg ġew iddeżinjati bħala Sit ta' Wirt Dinji tal-UNESCO fl-1996.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Knisja ta' Santa Marija tal-Grazzji (Milan)
Il-knisja, flimkien mal-affresk tal-Aħħar Ċena ta' Leonardo da Vinci li jinsab fir-refettorju tal-kunvent, kienet it-tieni sit li ġie ddeżinjat bħala Sit ta' Wirt Dinji tal-UNESCO wara l-inċiżjonijiet fil-blat ta' Valcamonica.
Storja
xellug|daqsminuri|279x279px|It-tribuna ta' Donato Bramante Fl-1459, id-Duka ta' Milan Francesco Sforza ordna l-kostruzzjoni tat-tieni kunvent Dumnikan f'Milan, wara l-insedjament antik ta' Sant'Eustorgio li jmur lura għall-1227, li kien inbena 11-il sena biss wara t-twaqqif tal-Ordni Dumnikana. Il-kongregazzjoni tad-Dumnikani, li kienet stabbiliet ruħha fejn illum hemm San Vittore al Corpo, fl-1460 irċeviet donazzjoni ta' roqgħa art mill-Konti Gaspare Vimercati, f'isem il-familja Sforza. Fuq din l-art kien hemm kappella żgħira ddedikata lil Santa Marija tal-Grazzji u binja li kienet tintuża mit-truppi tal-Konti Vimercati. Fl-10 ta' Settembru 1463 tpoġġiet il-ġebla tax-xewka tal-kunvent. Il-kostruzzjoni bdiet minn dak li llum huwa magħruf bħala l-Kjostru tal-Mejtin, biswit il-kappella primittiva tal-Verġni tal-Grazzji, li llum tikkorrispondi għall-aħħar kappella tan-navata tax-xellug tal-knisja. Ix-xogħlijiet tmexxew mill-arkitett Guiniforte Solari, li kien magħruf sew f'Milan għaliex diġà kien ħadem bħala l-inġinier ewlieni tad-Duomo u l-Isptar Maġġuri ta' Milan kif ukoll tal-Monasteru Kartusjan ta' Pavia. Bis-saħħa tal-finanzi mill-Konti Vimercati f'isem il-familja Sforza, il-kunvent tlesta fl-1469, kif jirrakkonta l-patri Dumnikan Gattico, fil-ġrajja tiegħu tant prezzjuża biex wieħed seta' jifhem kif mexew il-fażijiet ta' kostruzzjoni tal-kumpless tul is-snin.
Refettorju
xellug|daqsminuri|385x385px|L-Aħħar Ċena Is-sala rettangolari ta' Pietro Maschera hija msaqqfa b'mod elaborat f'għamla ta' bittija u b'riffieda qishom "dwiefer" li jingħaqdu ma' riffieda qishom "umbrelel". Minn ġewwa s-sala kienet iddekorata kompletament b'affreski fuq il-ħitan u s-saqaf. B'xorti ħażina, is-saqaf u l-ħitan prinċipali kienu ġġarrfu, għaldaqstant kulma fadal mill-affreski huwa l-affresk tal-Aħħar Ċena ta' Leonardo da Vinci fuq il-ħajt tal-lemin u l-affresk tal-Kruċifissjoni ta' Donato Montorfano fuq il-ħajt tax-xellug, li kienu temi tipiċi tar-refettorji fil-kunventi dak iż-żmien.
L-affresk tal-Kruċifissjoni huwa l-opra tal-arti kkonservata maġġuri tal-pittur minn Milan. Fl-arkitettura interessanti mpittra fl-isfond, diġà kienu preżenti elementi li kienu jintużaw minn Donato Bramante. Minkejja t-tiġrif tar-refettorju, l-opra tal-arti tinsab f'kundizzjoni pjuttost tajba. Min-naħa l-oħra, l-opri tar-ritratti tal-familja Dukali ta' Leonardo da Vinci ntilfu għalkollox. Dawn kienu jinsabu fl-irkejjen maġenb l-affresk: Ludovico il Moro u Massimiliano fuq il-lemin, Beatrice u Francesco fuq ix-xellug. Dawn ir-ritratti kienu saru bl-istess teknika tal-pittura bin-niexef li ntużat għall-Aħħar Ċena, u li inizjalment kważi wasslet biex l-opra tal-arti tisparixxi. Giorgio Vasari kien ra u faħħar dawn l-opri tal-arti meta kien żar il-belt ta' Milan.
Bażilika
daqsminuri|349x349px|Il-portal ċentrali Il-kostruzzjoni tal-knisja bdiet, kif kienet drawwa li ssir dak iż-żmien, miż-żona tal-apsida, flimkien mal-kostruzzjoni tal-kunvent. Tul il-proġett, l-arkitett Solari żamm mat-tradizzjoni Gotika kkonsolidata fit-Tramuntana tal-Italja u bena bażilika bi tliet navati, imsaqqfa bir-riffieda ġejjin għall-ponta, u b'faċċata f'għamla ta' tinda. Il-materjali tal-kostruzzjoni wkoll isegwu t-tradizzjoni tal-Lombardija, bil-brikks għall-ħitan u bil-granit għall-kolonni u l-kapitelli. Il-pjanta tal-bażilika hija tipika tal-knejjes qishom sala, bi tliet navati baxxi u wesgħin, isseparati permezz ta' kolonni tal-ġebel li jippermettu li jidħol iktar dawl, sabiex jinħoloq ambjent unitarju, żviluppat iktar orizzontalment milli vertikalment. In-navati huma mgħottija b'riffieda f'għamla ta' salib, u jserrħu fuq kolonni b'kapitelli bil-weraq. xellug|daqsminuri|It-tribuna ta' Bramante minn barra Biswit in-navati minuri hemm ringiela ta' seba' kappelli kwadri tal-ġenb, imdawla b'tieqa tonda ċentrali u żewġ twieqi f'għamla ta' ħnejja akuta. L-istruttura hija l-istess bħal tas-sede Dumnikana ta' qabel iddedikata lil Sant'Eustorgio, kif ukoll bħal xogħlijiet oħra ta' Solari f'Milan bħall-Abbazija ta' Casoretto, il-Knisja ta' San Pietru f'Gessate u l-Knisja ta' Santa Marija tal-Paċi.
Il-faċċata sempliċi f'għamla ta' tinda hija maqsuma f'ħames sezzjonijiet permezz ta' sitt riffieda. Il-wisa' hija kważi d-doppju tal-għoli. L-għoli xorta waħda huwa iktar minn dak tan-navati interni, kif wieħed jista' jara mill-okuli fil-ħitan, li jinsabu iktar 'il fuq mis-saqaf proprja tal-knisja. Id-dekorazzjoni esterna mhijiex esaġerata u tinkludi riljievi u disinni bil-brikks li jagħmluha ta' gwarniċ għar-rużuni u għat-twieqi tal-knisja. Il-bibien tal-ġnub bilkemm għandhom dekorazzjoni, peress li waqt ir-restawr li sar fis-seklu 19 tneħħew il-portali Barokki mwettqa minn Luca Beltrami, biex il-knisja terġa' tingħata l-bixra oriġinali tagħha tas-seklu 15.
Il-portal ċentrali magħmul mill-irħam abjad, huwa l-ewwel intervent fejn Ludovico il Moro hemm ta' rasu, kif ħa f'idejh il-patroċinju tax-xogħlijiet wara l-Konti Vimercati. Fuq iż-żewġ pedestalli f'għamla ta' kubu, hemm kolonni tal-irħam abjad, iddekorati b'motiv bil-fjuri fuq il-ġebla. Iktar lura, hemm pilastri ddekorati qishom kandilabri. Fuq nett hemm lunetta b'riffieda qishom xkaffi, fejn hemm affresk tas-seklu 18 ta' Bellotti. Il-proġett ta' dan il-portal, flimkien mat-tribuna, jiġi attribwit lil Bramante, għalkemm mhux b'unanimità. L-irħam abjad ileqq, il-grazzja tad-dekorazzjonijiet ta' ispirazzjoni klassika u l-linearità ġeometrika tal-portal joħolqu kuntrast mal-istruttura sempliċi bil-brikks tal-faċċata.
Sit ta' Wirt Dinji
Il-Knisja u l-Kunvent Dumnikan ta' Santa Marija tal-Grazzji flimkien mal-Aħħar Ċena ta' Leonardo da Vinci ġew iddeżinjati bħala Sit ta' Wirt Dinji tal-UNESCO fl-1980. Il-valur universali straordinarju ġie rrikonoxxut abbażi ta' żewġ kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem", ladarba l-Aħħar Ċena waħedha tirrappreżenta kisba artistika unika u storika ta' valur universali straordinarju għall-istorja tal-arti u l-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ", ladarba dan is-sit influwenza ferm mhux biss l-iżvilupp ta' tema ikonografika waħda, iżda wkoll l-iżvilupp kollu tal-pittura, filwaqt li witta t-triq għal fażi ġdida fl-istorja tal-arti.
David Villa
David Villa Sánchez (twieled fit-3 ta' Diċembru 1981) huwa eks-plejer tal-futbol Spanjol li kien jilgħab bħala attakkant. Fi Spanja hu hu magħruf bħala El Guaḥe, jiġifieri "it-tfajjel".
Kemm mal-klabb u kif ukoll man-nazzjonali, Villa jilgħab bin-numru 7.
Karrateristiċi tekniċi
Attakkant li kapaċi jilgħab kemm bħala attakkant ċentrali u anki wara l-ewwel punta, fejn għandu abilità kbira fil-pożizzjoni tiegħu permezz tal-veloċità tiegħu. Hu speċjalist kbir fl-għoti tal-free kicks u anki fil-penalties, fejn ħafna drabi jkunu affidati għal-lemin tajjeb tiegħu. Barra minn hekk għandu teknika invidwali kbira fejn flimkien mal-abilità fl-aċċelerazzjoni, jagħmlu imprevidibbli meta jkun f'sitwazzjonijiet ta' wieħed kontra wieħed u għall-gowlers. Flimkien man-numru sabiħ ta' gowls li jiskorja u anki għax-xutt b'saħħtu u preċiż li għandu, dan jagħmlu wieħed mill-aqwa attakkanti preżenti. Fl-istess mod jibrilla fil-viżjoni tal-logħob u anki fil-kapaċità li jiżmarka lil sħabu.
Bidu tal-karriera
Villa kiseb l-ewwel ċans professjonistiku permezz tal-klabb lokali ta' Sporting de Gijón, fejn iddebutta mal-ewwel tim fl-istaġun 2000–01. L-istaġun ta' wara hu kien plejer regulari, fejn skorja tmintax-il gowl, u għoxrin fl-istaġun ta' wara. Wara aktar minn 50 gowl fi tliet staġuni ma' Gijón, hu ngħata ċans fl-aqwa diviżjoni Spanjola, il-La Liga, permezz ta' Real Zaragoza li xtrawh fis-sajf tal-2003. Hu ma kellux problemi biex jadatta biex fl-ewwel staġun sab ix-xibka sbatax-il darba. Villa wassal lil Real Zaragoza għar-rebħa fil-Copa del Rey fejn skorja gowl kruċjali kontra Real Madrid.
Wara li lagħab l-ewwel internazzjonali tiegħu ma' Spanja, Valencia ħadu ċ-ċans u kisbu lill-plejer għal €12-il miljun fis-sajf tal-2005.
Valencia
Fl-istaġun 2005–06, hu skorja 25 gowl f'35 logħba tal-kampjonat ma' Valencia, fejn spiċċa biss gowl wieħed inqas mill-aqwa skorer tal-kampjonat li kien Samuel Eto'o ta' Barcelona. Hu skojra l-ewwel tripletta għal Valencia kontra Athletic Bilbao fit-23 ta' April 2006. Dan it-tragward laħqu billi skorja tliet gowls f'madwar ħames minuti (mit-80 sal-85 minuta), biex saret fost l-aktar tripletti veloċi li qatt ġew irrikordjati.
Il-forma ta' Villa kompliet fl-istaġun segwenti, fejn ifforma koppja tal-attakk flimkien ma' Fernando Morientes. Flimkien, Villa u Morientes skurjaw bejniethom 40 gowls f'kull kompetizzjoni, biex sfurzaw lil Raúl González biex ikun barra mit-tim nazzjonali Spanjol. Hu skorja free kick brillanti fit-tieni rawnd taċ-Champions League kontra Inter Milan li għen lil Valencia jaslu sal-kwarti tal-finali fejn eventwalment tilfu kontra Chelsea.